Վերջինս պատմեց, թե ինչպես է սկսվել գաղափարն ու ինչու են մասնակցում հայտնի հայերը. «Երբ Հայաստանում որևէ բան կատարվել է և եթե անգամ դրսից եղել է արձագանք, նա եղել է հեղինակավոր անձ, բայց էլի ինչ-որ կուսակցության ներկայացուցչի կողմից։ Եղել են մեծահարուստներ, որոնք որոշակիորեն փորձել են կյանք սովորեցնել, թե ինչպես ապրել: Երբ հուլիսյան դեպքերը տեղի ունեցան, սփյուռքահայ երգիծաբան և արվեստագետ Վահե Բերբերյանն այստեղ էր: Զրուցեցինք, և ես հասկացա, որ գոնե մեկ անգամ պետք է փորձել հավաքել այն մարդկանց, ովքեր որևէ տնտեսական և կուսակցական սպասելիքներ Հայաստանում չունեն և որոշ մարդկանց հետ խաղերի մեջ չեն մտնի»։